Document ID: /roh_data/filtered/fineweb-2-filterrobots_roh.jsonl.gz/35783

Las partidas burgaisas teman per la reputaziun dal turissem svizzer. Parlamentarias e parlamentaris da la partida populara, dals liberal-democrats e da l'Allianza dal center han perquai appellà oz al Cussegl federal dad era renconuscher ils certificats da Covid da stadis terzs.
Il mument sajan bun 50-milli persunas pertutgadas da quest problem. Uschia duain ils certificats vegnir renconuschids sch'ina persuna è virolada cun in vaccin permiss da l'organisaziun mundiala da la sanadad WHO ed uschia era pudair visitar restaurants ni museums en Svizra.